proxectonos/corpus_dominio_legal_administrativo_tmp huggingface dataset:
PAGAMENTO DO PREZO XUSTO POR IMPOSICIÓN DE SERVIDUMES DE PASO PARA INSTALACIÓNS ELÉCTRICAS DO PROXECTO LAT 132 KV. GONDOMAR-O ROSAL
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 27/04/2015)

O Xurado de Expropiación de Galicia notificou aos interesados, á empresa beneficiaria da expropiación e a este departamento territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 22 de xullo de 2015, ás 10 horas na casa do concello de Oia, ás 11 horas na casa do concello de Tomiño e ás 12 horas no concello de O Rosal, cómo lugar de convocatoria para o pagamento dos prezos xustos das fincas situadas neses concellos. A este acto deberá concorrer os Sr. Alcaldes, os Secretarios dos concellos, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada aos Alcaldes dos concellos de Oia, Tomiño e O Rosal para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, 31 de marzo de 2015.—Xefe territorial, George Marius Moya Bower.
APROBACION INICIAL MODIFICACIONS ORZAMENTARIAS 9 E 10 EN SESION PLENARIA CELEBRADA O 23 DE FEBREIRO DE 2015
ADMINISTRACIÓN LOCAL — Municipal — Vigo (Presupostos e cadros de persoal, 06/03/2015)

No Rexistro Xeral, atópanse exposto ao público, durante o prazo de quince días hábiles, contados a partir do seguinte á inserción do presente edito no Boletín Oficial da Provincia, o/s expediente/s MC 9/15 e 10/15 de Modificacións Orzamentarias que afectan ao vixente Orzamento Xeral, tramitado en virtude do acordo adoptado polo Excmo. Concello Pleno na sesión levada a cabo o día 23 de febreiro de 2015. Contra a devandita aprobación inicial, poderán os interesados interpor reclamacións ante o Excmo. Concello Pleno, durante o transcurso da referida exposición, de conformidade co previsto nos artigos 169, 170 e 171 do Texto Refundido da Lei Reguladora das Facendas Locais, aprobado no RDL 2/2004 de 5 de marzo. No suposto de non presentar reclamacións durante dito prazo, considerarase definitivamente aprobado. Vigo, 23 de febreiro de 2015.—O Alcalde, Abel Caballero Alvarez.
DH. V36.49993. SOLICITUDE DO CONCELLO DE PORTAS, DE VERTIDO DUN CAUDAL DE AUGAS RESIDUAIS DOMÉSTICAS AO REGATO DE CHANS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 16/09/2015)

O CONCELLO DE PORTAS de conformidade co artigo 245 do Regulamento do dominio público hidráulico, solicita autorización de vertido dun caudal máximo de 10 m3/hora (87.600 m3/ano) de augas residuais domésticas depuradas ao rego de Chas (cunca do río Umia) procedentes da EDAR de Currás (t. m. Portas). As augas residuais domésticas procedentes do saneamento dos núcleos de Bacelo, Covelo, A Costa, Currás, Mourigán e Quintáns (t. m. Portas) son tratadas nun sistema de depuración prefabricado deseñado para 400 habitantes equivalentes e asentado no lugar de Currás (t. m. Portas), que consta dos seguintes dispositivos: Arqueta con reixa de desbaste manual de 30 mm de luz de paso. Sistema de tratamento biolóxico prefabricado de 80 m3 de capacidade e dimensións 3 m de diámetro x 11,8 m de lonxitude, constituído por: dixestor aireado, clarificador e recirculación de lodos. Unha vez depuradas estas augas residuais son vertidas, previo paso por unha arqueta de toma de mostras, ao rego de Chas (cunca do río Umia) a través dun conduto de PVC de 300 mm de diámetro e 5 m de lonxitude. As coordenadas UTM do punto de vertido ao rego de Chas (cunca do río Umia) destas augas residuais depuradas son: X=525.612; Y=4.709.476 (datum ETRS89). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no boletín oficial da provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela e no Servizo Territorial Sur de Augas de Galicia asentado na rúa San Salvador, núm.2 – 4º Vigo; onde se atopa exposto o proxecto para que poida ser examinado por quen desexe. Santiago de Compostela, a 17 de agosto de 2015.—O Xefe da Área de Vertidos, Nohelia Leive El Majdoubi.
CONTRATACIÓN DE SUBMINISTRO CON INSTALACIÓN DE EQUIPAMENTO PARA A CREACIÓN DUNHA ÁREA DE XOGOS INFANTÍS NO PARQUE DE O CASTRIÑO.
ADMINISTRACIÓN LOCAL — Municipal — Vilagarcía de Arousa (Contratos administrativos, 29/05/2015)

Organismo: Concello de Vilagarcia de Arousa Dependencia que tramita o expediente: Negociado de Contratación e Patrimonio. Descrición: Subministro con instalación de equipamento para a creación dunha área de xogos infantís no parque de O Castriño Lugar de execución: Vilagarcía de Arousa Prazo de execución: 1 mes Tramitación: ordinario Procedemento: aberto. Sen IVE: 200.000,00 € IVE (21%): 42.000,00 € TOTAL (IVE eng.): 242.000,00 € Non se esixe Concello de Vilagarcia de Arousa, Praza Ravella, 1.36600 Vilagarcía de Arousa. Teléfono: 986.099.200. Fax.: 986.503.427. Páxina web: http://www.vilagarcia.es.Poderán obter documentos e información ata a data na que finaliza o prazo de presentación de ofertas. Solvencia económica e financeira e solvencia técnica e profesional: Anexo II do prego de cláusulas administrativa particulares CLASIFICACIÓN: Non se esixe.15 días a contar dende o seguinte ó da última publicación deste anuncio no BOP ou DOGA. Lugar: Concello de Vilagarcia de Arousa. Rexistro de Licitacións (Secretaría). Praza Ravella, 1.36600 Vilagarcía de Arousa. Documentación: A esixida na cláusula 12 dos pregos. Admisibilidade de variantes ou melloras: Sí Entidade, lugar e enderezo: Concello de Vilagarcia de Arousa, (Praza Ravella, 1), o día fixado no Anexo I do Prego de Cláusulas Administrativas Particulares, circunstancia que será comunicada ós licitadores e publicado no perfil do contratante Os gastos dos anuncios que xera a licitación do contrato será a cargo do adxudicatario ata o límite de 2.000€, así como os demais indicados na cláusula 21 do prego de Cláusulas Administrativas Particulares. Vilagarcía de Arousa, 14 de maio de 2015.—O Alcalde, Tomás Javier Fole Díaz.
APROBACIÓN INICIAL MODIFICACIÓN DO REGULAMENTO DE VENDA AMBULANTE
ADMINISTRACIÓN LOCAL — Municipal — Cotobade (Ordenanzas e Regulamentos, 15/12/2015)

O Pleno da Corporación, en sesión ordinaria celebrada o día 26 de novembro de 2015, aprobou inicialmente a modificación do Regulamento municipal da venda ambulante. En aplicación do disposto no artigo 49 da Lei 7/1985 de 2 de abril reguladora das bases do réxime local exponse ao público mediante anuncio no taboleiro de edictos do Concello e no Boletín Oficial da Provincia durante o prazo de trinta días hábiles a fin de que os interesados poidan examinar o expediente e presentar as reclamacións e suxerencias que estimen oportunas. De presentarse reclamacións terán que ser resoltas polo Pleno da Corporación que adoptará o acordo definitivo e, de non presentarse, o presente acordo provisional quedará elevado a definitivo debendo procederse á publicación do texto íntegro da modificación do Regulamento no Boletín Oficial da Provincia para a súa entrada en vigor. Cotobade, a 27 de novembro de 2015.—O Alcalde, Jorge Cubela López.
BAIXA DE OFICIO NO PADRÓN DE HABITANTES. RELACIÓN QUE COMEZA POR MEIRELES QUEIROS ADELINO E REMATA POR BENSOULAH MOHAMED
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 24/03/2015)

De conformidade co establecido no artigo 59, da Lei 30/92, do 26 de novembro, do réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, notíficase a resolución da Alcaldía de data 15 de abril a todos os interesados, mediante a súa publicación no Boletín Oficial da Provincia de Pontevedra. En relación ao asunto referenciado e á vista do envío das incidencias 141, 142 e 143 recibidas do Instituto Nacional de Estatística relativas ao procedemento de comprobación de residencia de cidadáns estranxeiros NON ENCSARP non inscritos no Rexistro Central de Estranxeiros ou con Tarxeta de Residencia expedida hai máis de 5 anos, estando os Concellos obrigados a realizar as xestións oportunas co fin de comprobar a continuidade da residencia dos cidadáns afectados e, se procedese, a iniciar o correspondente procedemento de baixa de oficio. En consonancia co anteriormente transcrito, fóronse remitindo dende o departamento de estatística do Concello, notificación aos cidadáns afectados que figuran empadroados no municipio, resultando ata o momento non localizados, polo que seguindo instrucións ditadas polo Instituto Nacional de Estatística ao respecto, proponse o inicio do correspondente expediente de baixa de oficio. Visto os antecedentes e en base ás facultades que a lexislación me confire ao efecto, e en concreto o artigo 72.1 do Regulamento de Poboación e Demarcación Territorial das Entidades Locais, aprobado por Real Decreto 1690/1986 do 11 de xullo Primero.—Iniciar expediente de baixa por inclusión indebida no Padrón Municipal de Habitantes, ás persoas que a continuación se relacionan: Segundo.—Publicar no Taboleiro de anuncios e na páxina web do Concello así como no Boletín Oficial da provincia a resolución de incoación do expediente de baixa de oficio. Terceiro.—Habilitar un prazo de quince días, a contar dende o seguinte á publicación no tabolerio de anuncios do Concello e no Boletín Oficial da Provincia, aos efectos de que, en caso de desacordo, formulen as alegacións e presenten os documentos e xustificantes que estimen pertinentes, en orden a acreditar a residencia neste municipio o maior número de días ao ano. Cuarto.—Remitir comunicación, unha vez efectuados os trámites anteriores, ao Consello de Empadroamento do Instituto Nacional de Estatística, para que adopte a decisión ao respecto sobre a procedencia da baixa de oficio. RECURSOS: Contra a presente resolución poderá Vde. interpoñer, potestativamente, Recurso de Reposición ante a Alcaldía, no prazo de un mes, ou directamente Recurso Contencioso-Administrativo ante o Xulgado do Contencioso-Administrativo de Vigo, no prazo de dous meses a partir do día seguinte ao de recibo da presente notificación, ou calquera outro que estime oportuno en defensa dos seus dereitos. Soutomaior, 12 de marzo de 2015.—O Alcalde, Agustin Reguera Ocampo.
DH W36.49854. UNION FENOSA DISTRIB. S. A., SOLICITA AUTORIZACIÓN DE OBRAS DE AMPLIACIÓN DE LIÑA DE BAIXA TENSIÓN, NA ZONA DE POLICÍA DO REGO DA FONTE ESPIÑA, NO LUGAR DO MOSQUEIRO PARROQUIA DE SISÁN (SAN CLEMENZO), NO CONCELLO DE RIBADUMIA, (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 26/08/2015)

As obras solicitadas consisten na ampliación de liña de baixa tensión con cinco apoios de formigón e 227 m de liña aérea e 1 m soterrada, a una distancia mínima de 21 m do Rego da Fonte Espiña. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 24 de xullo de 2015.—O xefe da Área de Autorizacións e Concesións, Gennadiy Chinchon Stankov.
LICITACIÓN DA CONCESIÓN DEMANIAL DO QUIOSCO DA PRAZA DE FEFIÑÁNS
ADMINISTRACIÓN LOCAL — Municipal — Cambados (Contratos administrativos, 30/09/2015)

Concello de Cambados. Dependencia que tramita o expediente: Contratación. “Concesión demanial do Quiosco sito na Praza de Fefiñáns” Ordinaria, aberto e subhasta. Que satisfará o concesionario a este concello será o ofertado na súa proposición económica sen que, en ningún caso, poida ser inferior a 500,00 €. Fianza provisional: 200 €. Concello de Cambados. Praza do Concello, 1 (36630 Cambados). Teléfono: 986520943. Correo electrónico: contratación@cambados. es. Web: www.cambados.es Os recollidos na cláusula 13ª do Prego. Prazo: 15 días naturais seguintes ó da publicación deste anuncio no BOP. Lugar de presentación: Rexistro Xeral do Concello.8.30 a 14.30 horas (luns a venres). 9.00 a 13.00 (sábados). O primeiro xoves hábil, posterior aos cinco días naturais seguintes ao de remate de presentación das propostas constituirase a mesa en acto público a efectos de proceder á a apertura e lectura das ofertas presentadas polos licitadores admitidos. Por conta do adxudicatario. Cambados, a 10 de setembro de 2015.—O Alcalde Acc., Andro Amezua Ascurra.
PAGAMENTO XUSTIPREZO PO/06/049.01. NIGRÁN
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 25/11/2015)

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a efectuar o pago do xustiprezo por mutuos acordos correspondentes ó expediente de expropiación forzosa instruído para o concello de Nigrán por mor das obras do proxecto: “Mellora da funcionalidade na autoestrada do Val Miñor AG-57”, sinalando a data, hora e lugar de pago: A relación de titulares dos bens e dereitos expropiados figura no taboleiro de edictos do concello de Nigrán. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público para xeral coñecemento, advertindo aos interesados que o pagamento farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra, a 18 de novembro de 2015.—O Xefe do Servizo, Jorge Luciano Escayola Boltaina.
NOTIFICACIÓNS A CAINZOS FRAGA MARIA DEL CARMEN E 6 MAIS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 27/02/2015)

De conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e procedemento administrativo común, notifícase incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade, ás persoas ou entidades que se indican, ao non ser posible realizar a notificación, logo de intentala no enderezo que figura no rexistro de vehículos ou no de condutores e infractores, feito do que se ten constancia no expediente. A sanción poderá facerse efectiva NA SUA TOTALIDADE dentro dos 20 días naturais seguintes a aquel no que teña lugar a citada notificación, por un dos seguintes medios: a.—Mediante ingreso na conta con IBAN ES71-2080-5037-18-3110014686 de Abanca, indicando nº de expediente, nome e matrícula. b.—Mediante xiro postal, facendo constar número de expediente, nome, enderezo e matrícula. No caso de desconformidade coa denuncia, ao abeiro do artigo 81 da LSV, o denunciado poderá formular escrito de alegacións perante o Instrutor do procedemento, no prazo de 20 días naturais contados dende o día seguinte ao da recepción da notificación, indicando sempre o número de boletín e a matricula, así como os datos completos da persoa que formula as alegacións (nome, DNI e enderezo). Devandito escrito deberá presentarse ou remitirse ao Rexistro Xeral do Concello de O Grove, sito en Daniel Mariano Redrovan Blundell 3, O Grove 36980, Pontevedra. Se non formula alegacións nin abona o importe da multa no prazo de 20 días naturais, a denuncia correctamente notificada surte efecto de acto resolutorio do procedemento. Isto supón que, agás nas excepcións recollidas no artigo 81.5 da LSV, non se ditará resolución sancionadora e se procederá á execución da sanción aos 30 días naturais dende a notificación da denuncia, quedando entón aberta a vía contencioso-administrativa. Vencido o prazo de 15 días naturais seguintes á data da firmeza da sanción sen satisfacer a multa, o seu cobro se levará a cabo polo procedimento de constrinximento (artigo 90 da LSV). O Grove, 28 de novembro de 2014.
CONTRATACIÓN OBRAS DO PROXECTO "SEGUNDA FASE DO PROXECTO DE REFORMA DA CUBERTA E GRADA DE TRIBUNA DO ESTADIO DE BALAÍDOS" (EXPTE.3392-440)
ADMINISTRACIÓN LOCAL — Municipal — Vigo (Contratos administrativos, 12/08/2015)

a) Organismo: Concello de Vigo; b) Dependencia que tramita o expediente: Area de Fomento. c) Obtención de documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata o día de finalización do prazo de presentación de proposicións; d) Número de expediente: 3392-440. a) Tipo: Obras; b) Descrición: as obras do proxecto “Segunda fase do proxecto de reforma da cuberta e grada de tribuna do estadio de Balaídos”. c) CPV: 45212224-2; d) División por lotes e número de lotes: non; e) Lugar de execución: Estadio de Balaídos, Vigo. f) Prazo de execución: 12 meses. a) Tramitación: Ordinaria; b) Procedemento: Aberto; c) Criterios de adxudicación: os consignados no apartado 8 da FEC do prego de cláusulas administrativas particulares. Importe total 5.234.256,94 euros. (I. V. E. engadido) a) Provisional: non se esixe; b) Definitiva: 5% do importe do contrato excluído o IVE. a) Clasificación: Grupo C, Subgrupo 3, Categoría F. b) Solvencia económica e financeira e solvencia técnica e profesional: a esixida no apartado 6) das follas de especificacións do contrato (FEC). a) Data límite de presentación: o prazo rematará ós 26 días seguintes ó de publicación do presente anuncio no BOP e no DOG; b) Lugar de presentación: Rexistro Xeral do Concello de Vigo, Pza. do Rei s/n, 36202 VIGO; c) Admisión de melloras: sí, a descrita no apartado 9. B das FEC; d) Prazo da obriga de mante-la oferta: dous meses contados dende o día da apertura de proposicións. a) Dirección: Casa do Concello de Vigo, Pza. do Rei s/n 36202 VIGO. b) data e hora. Anunciarase no perfil do contratante do concello de Vigo (www.vigo.org). Pagaraos o adxudicatario ata a cantidade de 1.000 euros. Vigo, 7 de agosto de 2015.—O concelleiro delegado de Contratación, P. D. (Resolución de Delegación de Competencias de 19-06-2015), David Regades Fernández.
(EXPEDIENTE IN407A 2014/228-4). AUTORIZACIÓN ADMINISTRATIVA PARA INSTALACIÓN ELÉCTRICA: LMTS, CT FINCA MOURISCADE NO CONCELLO DE LALIN
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 24/03/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 3 de marzo de 2015.—O xefe territorial, Ignacio Rial Santomé.
EXPOSICIÓN PÚBLICA E COBRANZA EN VOLUNTARIA DO PADRÓN DE AUGA POTABLE CORRESPONDENTE Ó 3º TRIMESTRE DO 2015
ADMINISTRACIÓN LOCAL — Municipal — Entidade Local Menor de Camposancos (Recadación, 16/10/2015)

A Presidencia desta Entidade Local Menor, mediante Resolución de 07 de outubro de 2015, aprobou o padrón da taxa pola subministración de auga potable correspondente ó 3º trimestre do exercicio tributario 2015 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ó 3º trimestre do exercicio tributario 2015 da Entidade Local Menor de Camposancos será do día 21 de outubro de 2015 ó 21 de decembro de 2015, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, a 7 de outubro de 2015.—O Alcalde Pedáneo, Wendy Pamela Richert Dunham.
DISOLUCIÓN DA ASOCIACIÓN DE COFRARÍAS DE PESCADORES DA RÍA DEVIGO
XUNTA DE GALICIA — CONSELLERÍA DE TRABALLO E BENESTAR — Servizo de Traballo e Economía Social (Outros documentos, notificacións e informacións públicas, 10/12/2015)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organización sindicais e empresariais (BOE nº 147, do 20 de xuño), faise público que, na Secciòn de Mediación, Arbitraxe e Conciliación desta xefatura territorial, foron depositados acordos das Asembleas Xerais Ordinarias da ASOCIACIÓN DE COFRARÍAS DE PESCADORES DA RÍA DE VIGO, celebradas o 22/08/2015 e 02/10/2015, polos que se acorda, por unanimidade, a disolución e balance final de liquidación da devandita asociación. Asinan a certificación do acordo de disolución, Mª Alicia Mateos Rodríguez como secretaria, co Vº e prace do presidente Miguel Angel Rosales González. A documentación depositada poderá ser examinada por calquera persoa interesada. Vigo, a 27 de novembro de 2015.—O Xefe Territorial, Ignacio Rial Santomé.
EXPTE RLU Nº 3/2014 ORDE DE DEMOLICIÓN. NOTIFICACIÓN A ANTONIO ÀLVAREZ SUÀREZ
ADMINISTRACIÓN LOCAL — Municipal — Cangas (Outros documentos, notificacións e informacións públicas, 20/05/2015)

De conformidade co disposto nos artigos 59.4 e 61 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, efectúase anuncio das resolucións recaídas nos expedientes de RLU, e sancionadores, ditados por esta Alcaldía relativas ás persoas ou entidades que se relacionan a continuación, xa que téndose intentado a notificación no último enderezo coñecido, esta non se puido realizar. Os interesados poderán comparecer no Negociado de Urbanísmo deste Concello dentro dos dez días seguintes ó da publicación deste anuncio para coñecemento do contido integro da mencionada Resolución e constancia de tal coñecemento. Transcorrido o dito prazo sen que fixera uso deste dereito, é de se-lo caso, continuarase coa tramitación do expediente. Cangas, a 14 de maio do 2015.—O Alcalde, José Enrique Sotelo Villar.
CORRECCIÓN DE ERROS DO PROXECTO DE COMPENSACIÓN A. R. 57 PXOM
SECCIÓN NON OFICIAL —  — Xunta de Compensación da Área de Reparto nº57 do PXOMde A Illa de Arousa (Outros documentos, notificacións e informacións públicas, 26/11/2015)

A Xunta de Compensación da Área de Reparto 57 do P. X. O. M da Illa de Arousa, reunida en Asemblea o día 21 de novembro de 2015, acordou a aprobación da corrección de erros do Proxecto de Compensación da A. R. 57 de acordo co procedemento establecido na Lei 9/2002 (art.117 e 153) e proceder á publicación do presente anuncio, estando o expediente administrativo a disposición pública no Concello da Illa de Arousa por un prazo de vinte días a partir do seguinte á publicación deste anuncio. Na Illa de Arousa, a 23 de novembro de 2015.—O Presidente da A. R. 57, Alicia Lucia Moustafa Viñallonga.
NOMEAMENTO PERSOAL EVENTUAL
ADMINISTRACIÓN LOCAL — Municipal — Redondela (Outros documentos, notificacións e informacións públicas, 27/11/2015)

Por resolución do alcalde, con data de 17 de novembro do 2015, resolveuse o seguinte: Considerando que polo Pleno do Concello, en data 02.07.2015, se adoptou acordo de crear o seguinte posto de natureza eventual: Características e retribucións: Xornada completa. As retribucións brutas anuais do citado posto serán de 21.000 euros brutos, en 12 mensualidades, que se incrementará na mesma porcentaxe que no seu caso sinale a correspondente lei de presupostos xerais para os funcionarios públicos. Visto o artigo 104 da Lei 7/1985, do 2 de abril, reguladora das bases do réxime local (LBRL) que sinala o seguinte: 1. O número, características e retribucións do persoal eventual será determinado polo Pleno de cada Corporación, ao comezo do seu mandato. Estas determinaciones só poderán modificarse con motivo da aprobación dos Orzamentos anuais.2. O nomeamento e cesamento destes funcionarios é libre e corresponde ao Alcalde ou ao Presidente da entidade local correspondente. Cesan automáticamente en todo caso cando se produza o cesamento ou expire o mandato da autoridade á que presten a súa función de confianza ou asesoramento.3. Os nomeamentos de funcionarios de emprego, o réxime das súas retribucións e a súa dedicación publicaranse no «Boletín Oficial» da Provincia e, no seu caso, no propio da Corporación. A) Nomear a EVA LÓPEZ ESTEVEZ como coordinadora de actuacións de transparencia, con efectos do 19.11.2015 e de conformidade co acordo adoptado polo pleno do Concello do día 02.07.2015. B) Proceder á publicación do correspondente anuncio no Boletín Oficial da Provincia. Redondela, 17 de novembro de 2015.—O alcalde, Javier Bas Corugeira.
CONVENIO DEL SECTOR EXTRACTIVO DE LA PIEDRA NATURAL- CANTERAS. EXPTE.36/01/0266/2014
XUNTA DE GALICIA —  — CONSELLERÍA DE TRABALLO E BENESTAR (Convenios, 14/01/2015)

Visto o Acordo da Comisión Negociadora do convenio colectivo do sector extractivo da pedra natural –canteiras- da provincia de Pontevedra, polo que se establece o calendario laboral para o ano 2015, subscrito en representación da parte económica, por unha representación empresarial do sector de “Canteiras” e da parte social polos representantes das centrais sindicais CCOO, CIG e UGT o 10.12.2014. Primeiro.- Dito Acordo foi presentado na Xefatura Territorial de Vigo en data 23 de decembro de 2014. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro. -Ordenar a notificación desta Resolución a Mesa Negociadora do mesmo. C. C. O. O. C. I. G. U. G. T. REPRESENTACIÓN EMPRESARIAL Se acuerda fijar los siguientes 11 días festivos Para el Año 2015: A efectos de distribución y adecuación de la jornada anual, con vigencia para 2015 se considerarán como no laborables y retribuidos los días: 2 y 5 de enero, 30 y 31 de marzo, 1 de abril, 24 de julio, 14 de agosto, 30 de octubre y 7, 24 y 31 de diciembre. En los ayuntamientos donde la fiesta local o festivo de convenio coincida con un día no laborable, se trasladará a los siguientes días festivos: Los días de descanso retribuido, establecidos en el apartado 1, podrán ser modificados por acuerdo entre la empresa y los trabajadores, o sus representantes legales, para ajustarlos a las necesidades de las partes. Se delega en el personal habilitado del Consello Galego de Relacións Laborais, sito en Algalía de Abaixo 24 15781 Santiago de Compostela, la firma de los actos exigidos por la aplicación de lo establecido en el RD 713/2010. No habiendo más asuntos que tratar los asistentes firman el presente acta en señal de conformidad. Vigo, a 29 de decembro de 2014.—A xefa territorial, María Rita Peón Fernández.
DH. A36.46936, NOVACIÓN DA CONCESIÓN Á COMUNIDADE DE USUARIOS DE VENTOSELA, NO CONCELLO DE REDONDELA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 07/12/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 24 de novembro de 2015 e como resultado do expediente incoado ó efecto, outorgóuselle á Comunidade de Usuarios de Ventosela a oportuna novación da concesión para o aproveitamento de 74.825 m3 anuais de auga que procede de nove mananciais situados nas parroquias de Soutomaior (San Salvador), Amoedo (San Sadurniño) e Ventosela (San Martiño), nos concellos de Soutomaior, Pazos de Borbén e Redondela (Pontevedra), con destino a uso doméstico. Santiago de Compostela, a 24 de novembro de 2015.—A Xefa do Servizo de Tramitación Técnico-Administrativa do Dominio Público Hidráulico, James Steven Cimorra Errasti.
NOTIFICACIÓN DE TRÁMITES DE AUDIENCIA DE EXPEDIENTES DE LIMPEZA DE FINCAS EN PONTEVEDRA, PROPIEDADE DE NORBERTO OSORIO E OUTROS.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 04/03/2015)

Intentada a notific ación do acto de trámite sinalado no asunto aos propietarios sinalados abaixo e ao non resultar posible a súa práctica efectiva, de acordo co previsto no artigo 59.4 e 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese a notificar mediante a publicación no BOP e no taboleiro de anuncios do Excmo Concello de Ponteve dra o seguinte: Te ndo en conta que é obriga dos propietarios dos terreos, e urbanizacións de iniciativa particular e edificacións mantelos en condicións de seguridade, salubridade e ornato público e con suxeición ás normas sobre protección do medio ambiente e do patrimonio histórico, e que os Concellos ordenarán de oficio ou por instancia de calquera interesado, a execución das obras necesarias para conservar aquelas condicións, con indicación de prazo de realización (art.199 da Lei 9/2002 de 30 de decembro de ordenación urbanística e protección do medio rural de Galicia e arts.24 e 26 do Decreto 28/1999. de 22 de xaneiro, polo que se aproba o Regulamento de Disciplina Urbanística para o desenvolvemento e aplicación da Lei do Solo de Galicia), por medio do presente, e con carácter previo á orde de execución a que haxa lugar en dereito para que procedan á limpeza do predio outórgaselle, ó abeiro dos arts 27 do Decreto 28/1999, e 84 da Lei 30/92 do réxime xurídico das administracións públicas e do procedemento administrativo común, trámite de Audiencia e vista no expediente durante un prazo de 10 días, contados a partir da notificación do presente acto administrativo co fin de que poida examinalo e presenta-las alegacións que estime procedentes en defensa dos seus dereitos e i nte re ses". Pon tevedra, 16 de febreiro do 2015.—O Alcalde P. D.—O Tte de Alcalde, Antonio Louro Goyane s.
DH. W36.49726. SOLICITUDE DE FERNANDO URGAL GARCÍA DE AUTORIZACIÓN DE CONSTRUCCIÓN DE MURO DE CONTENCIÓN DE TERRAS E MURO DE PECHE DE PARCELA NO LUGAR DE PONTE-MAÑUFE (GONDOMAR)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 29/10/2015)

As obras solicitadas consisten na construcción de muro de defensa e contención de terras de 6,11 ml de lonxitude mediante una coieira de pedra de mampostería e inclinación 1H:1V de grandes ocos, na ribeira dun regato innominado afluente do río Miñor, e mais un peche de delimitación de parcela de 40,72 ml en aliñación perpendicular á corrente a base de postes de pedra e arame en zona de policía e a 5 m de distancia do leito do regato, en parcela de referencia catastral 8822707NG1682S0001TQ. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 14 de outubro de 2015.—O xefe da Área de Autorizacións e Concesións, Miren Elisabeth Basasoro Roso.
APROBACIÓN DEFINITIVA PRIMEIRA MODIFICACIÓN BASES DE EXECUCIÓN ORZAMENTO 2015.
ADMINISTRACIÓN LOCAL — Municipal — Poio (Presupostos e cadros de persoal, 23/06/2015)

Aprobada inicialmente polo Pleno da Corporación, en sesión extraordinaria celebrada o 20 de maio de 2015, a primeira modificación da Base 11ª das Bases de Execución do Orzamento do ano 2015, o que se someteu a información pública durante o prazo de 15 dias hábiles mediante anuncio publicado no Boletín Oficial da Provincia nº100 de 28 de maio de 2015, e durante este prazo non se presentou ningunha reclamación ou alegación en contra do mesmo, polo que de conformidade co establecido no artigo 169.1 do Texto Refundido da Lei Reguladora de Facendas Locais, aprobada por RDL 2/2004, de 5 de marzo, a devandita modificación queda aprobada definitivamente na forma que consta no expediente. En Poio, a 16 de xuño de 2015.—O Alcalde, Luciano Sobral Fernández.
AXUDA CONCEDIDA POLA REHABILITACIÓN DE VIVENDA EIDO DA ARI DE ESTRIBELA EN PONTEVEDRA.
ADMINISTRACIÓN LOCAL — Municipal — Pontevedra (Subvencións, 08/05/2015)

Por Decreto do Concelleiro Delegado da Área de Facenda e Medio Ambiente, prestábase aprobación definitiva á axuda na ARI de Estribela e ao correspondente gasto, ordenando o seu pago a favor do solicitante da axuda don Marcis Mengis para a rehabilitación da vivenda sita na av. Marqués de Valterra, 39-6º, dentro da área de rehabilitación integral de Estribela, en Pontevedra. Asemade, dispoñíase que unha vez rematada a tramitación do expediente de solicitude de subvención, procederíase a publicar a axuda concedida no taboleiro de anuncios do Concello de Pontevedra, na páxina web www.pontevedra. eu, e no seu caso, no BOP ao abeiro do estabelecido no artigo 27 das Bases que as regulan (BOP núm.211, de 03/11/10). En virtude do exposto faise pública a concesión de subvención a don Simplicio Sureda Orduñez pola rehabilitación da vivenda sita na av. Marqués de Valterra, 39-6º por unha contía de 2.643,48 euros. Contra o presente acto administrativo, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que o ditou no prazo dun mes a contar desde o día seguinte ao da súa notificación, ao abeiro do establecido no art.116.1 da Lei 30/1992, de 26 de novembro, do réxime xurídico das administracións públicas e do procedemento administrativo común, segundo a redacción dada pola Lei 4/1999, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte ao da súa notificación, consonte o disposto nos artigos 8.1 e 46.1 da Lei 29/1998, de 13 de xullo, reguladora da xurisdición contencioso-administrativa. De interpoñerse o recurso potestativo de reposición, este deberá ser resolto e notificado no prazo dun mes, segundo establece o art.117.2 da citada Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade co establecido no art.43.2 da Lei 30/1992, modificada pola Lei 4/1999, podendo entón o interesado interpoñer o recurso contencioso-administrativo dentro do prazo de SEIS MESES contados desde o día seguinte a aquel no que deba entenderse presuntamente desestimado o recurso de reposición interposto, consonte ao establecido no art.46.1) e 4) da Lei 29/1998, reguladora da xurisdición contenciosa-administrativa, No entanto, o interesado tamén poderá interpoñer calquera outro recurso que estime procedente consonte a dereito. Pontevedra, 28 de abril de 2015.—O Tenente de Alcalde responsable da Área de Urbanismo e Vivenda, Antonio Louro Goyanes.—O Secretario da Admón. Municipal, José Carlos Castiñeira Piñeiro.
EXPOSICIÓN PúBLICA DA CONTA XERAL 2014
ADMINISTRACIÓN LOCAL — Municipal — Entidade Local Menor de Arcos da Condesa (Caldas de Reis) (Presupostos e cadros de persoal, 22/05/2015)

En cumprimento de canto dispón o artigo 212 do Texto Refundido da Lei Reguladora das Facendas locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao ejercicio 2014, por un prazo de quince días, durante os cales e oito máis os que se estimen interesados poderán presentar reclamacións, reparos ou observacións que teñan por convenientes. En Arcos da Condesa, a 18 de maio de 2015.—O Alcalde, Jacobo Pérez Gulín.
CLAVE: DH. A36.46697 SOLICITUDE DE CONCESIÓN DUN CAUDAL DE AUGA PARA O USO DOMESTICO E GANDEIRO A NOME DA COMUNIDADE DE USUARIOS AUGAS DO SEIXO, NO CONCELLO DA ESTRADA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 15/04/2015)

Expediente: DH. A36.46697 Sulaika Jose Hermenegildo Alboniga Amusategui, con DNI XXXXXXXXX, en representación da Comunidade de Usuarios Augas do Seixo, con NIF G94099793 solicita de Augas de Galicia unha concesión dun aproveitamento de augas coas seguintes características: Aproveitamento dun manancial para o abastecemento das vivendas que forman parte da comunidade. O manancial atópase na parcela 8001 do polígono 516 do C. Rústica, e consiste nun manancial en galería sobre roca con dimensións 9 x 1 x 1 m, da que parte unha tubaxe de PE de 60 mm e uns 137 m de lonxitude ata a caseta de reparto, que contén un repartidor de inox de 350 litros de capacidade, do que parten 4 tubaxes de PE de 25 mm cara ás vivendas a abastecer, situada a máis afastada a uns 194 m. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, contado a partir do seguinte ao da data de publicación no Boletín Oficial da Provincia, co fin de que os que se sintan prea Estrada ou nas oficinas deste servizo, situadas na rúa Tomiño, 16 baixo, en Santiago de Compostela, onde estará exposto o expediente. Santiago de Compostela, 11 de marzo de 2015.—O Xefe do Servizo Territorial, Ángel Gómez Rey.
SUBVENCIÓNS CONCEDIDAS POR SERVIZOS SOCIAS E PROMOCIÓN DE EMPREGO DURANTE O MES DE XULLO DE 2015.
ADMINISTRACIÓN LOCAL — Provincial — Deputación Provincial (Subvencións, 17/08/2015)

De conformidade co establecido no artigo 18 da Lei 38/2003, de 17 de novembro, xeral de subvencións, e na base 25.16 do Orzamento provincial para o ano 2015 publícanse as axudas económicas concedidas no mes de xullo de 2015 tramitadas polo Servizo de Servizos Sociais e Promoción de Emprego da Deputación de Pontevedra. Pontevedra, 30 de xullo de 2015.—A presidenta, Carmela Silva Rego.—O secretario, Carlos Cuadrado Romay.
APROBACIÓN INICIAL DO ORZAMENTO MUNICIPAL.
ADMINISTRACIÓN LOCAL — Municipal — Pazos de Borbén (Presupostos e cadros de persoal, 10/03/2015)

Aprobado inicialmente polo Pleno da Corporación, na súa sesión celebrada o día 24 de febreiro de 2015, o Orzamento Xeral, cadro de persoal e relación de postos de traballo para o exercicio económico de 2015, en cumprimento do disposto no art.169 do TRFL e disposicións concordantes, exponse ó público na Secretaría deste Concello, polo prazo de quince días hábiles, que se empezarán a contar dende o seguinte ó da inserción do presente edicto no BOP, a fin de que durante o mesmo poidan formularse as reclamacións que se consideren pertinentes, e que deberán ser dirixidas ó Sr. Alcalde-Presidente desta Corporación. Pazos de Borbén, 27 de febreiro 2015.—O Alcalde, Andrés Iglesias Rodríguez.
ORDENANZA FISCAL REGULADORA DA TAXA REGULADORA POLOS SERVIZOS DE DISTRIBUCIÓN DA AUGA
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 26/11/2015)

Transcorrido o prazo de exposición ó público do Acordo provisional de modificación da Ordenanza fiscal reguladora da taxa de por servizos de distribución de auga, gas, electricidade e outros abastecementos públicos incluídos os dereitos de enganche de liñas e colocación e utilización de contadores e instalacións análogas, adoptado polo Pleno da Corporación en sesión ordinaria celebrada o 28 de setembro de 2015, e non presentándose reclamación ningunha, elévase a definitivo o dito Acordo, segundo o disposto no artigo 17.3 do R. D. Lexislativo 2/2004, de 5 de marzo. Contra o presente acordo definitivo os interesados poderán interpoñer recurso contencioso- administrativo no prazo de dous meses contados a partir do día seguinte ó da publicación do mesmo no Boletín Oficial da Provincia. O texto da modificación da Ordenanza é o que segue: Mínimo: 15 m3/abon. mes 0,347952 €/m3 1º bloque: de 15 a 25 m3/ab. mes 0,425432 €/m3 Excesos 0,493679 €/m3 Mínimo: 15 m3/abon. mes 0,425432 €/m3 Excesos 0,493679 €/m3 As vivendas ou locais comerciais que non teñan instalado contador, se lles facturará un mínimo de 45,40€ trimestrais, dándolles un prazo de sete días para que procedan a subsanar a deficiencia. Mínimo: 40 m3/abon. mes 0,425432 €/m3 1º bloque: de 40 a 100 m3/ab. mes 0,493679 €/m3 Excesos 0,558628 €/m3 As industrias que non teñan instalado contador, se lles facturará un mínimo de 73,30€ trimestrais, dándolles un prazo de sete días para que procedan a subsanar a deficiencia. Mínimo: 100 m3/abon. mes 0,493679 €/m3 Excesos 0,558628 €/m3 As obras que non teñan instalado contador, se lles facturará un mínimo de 207,02€ trimestrais, dándolles un prazo de sete días para que procedan a subsanar a deficiencia. Abonados domésticos 2,483295 €/ab. mes Restantes abonados 5,663681 €/ab. mes Cota por cons. de contador 0,315 €/ab. mes Cota por cons. de acometida 0,301 €/ab. mes Xestión de Cobro a Impagados 4,156 €/ud. Xestión de Cobro de recibos devoltos de banco 0,495 €/ud. Desprecintado de contador 18,015 €/ud. Conexión á rede de abastecemento e precintado de racores 20,005 €/ud. Prezo por comprobación de contador do abonado Con contador patrón 22,168€/ud. As anteriores tarifas non inclúen o IVE. Instalación de contador de 13/15/20 mm. en batería de contadores o similar — Contador — Válvula antiretorno — Piezas de conexión TOTAL 13 / 15 mm.78,55 €/ud.20 mm.100,49 €/ud. Ø13mm 58,55 € Ø15mm 58,55 € Ø20mm 80,49 € Ø25mm 131,08 € Ø30mm 183,25 € Ø40mm 284,14 € Ø50mm 620,65 € Ø65mm 769,40 € Estes prezos incrementaranse no I. V. E. correspondente. As Tarifas por alta inicial no servizo e segunda e sucesivas altas non experimentarán variación algunha, permanecendo os prezos en vigor: Tarifas por alta inicial no servizo 120,20 € Por segunda e sucesivas altas 15,03 €” Vilanova de Arousa, 13 de novembro de 2015.—O Alcalde, Gonzalo Durán Hermida.